|  |  |
| --- | --- |
| Trosolwg | Mae’r safon hon yn nodi’r gofynion sydd ynghlwm wrth arwain a rheoli newid mewn gwasanaethau gofal. Mae’n cynnwys gweithredu gweledigaeth a rennir ar gyfer y ddarpariaeth gwasanaeth a defnyddio sgiliau arwain i ysbrydoli’r rhai hynny sy’n ymwneud â darparu’r gwasanaeth i addasu i anghenion sy’n newid er mwyn cyflawni canlyniadau cadarnhaol i unigolion. |

|  |  |
| --- | --- |
| **Meini prawf perfformiad**  Mae’n rhaid i chi allu:  Mae’n rhaid i chi allu:  Mae’n rhaid i chi allu:  Mae’n rhaid i chi allu: | **Arwain wrth weithredu gweledigaeth a rennir ar gyfer y ddarpariaeth gwasanaeth**   1. adolygu **gwybodaeth berthnasol** er mwyn nodi goblygiadau ar gyfer datblygu gweledigaeth a rennir ar gyfer y ddarpariaeth gwasanaeth 2. ymgynghori ag **unigolion, pobl allweddol** a **phobl eraill** er mwyn datblygu gweledigaeth a rennir ar gyfer y ddarpariaeth gwasanaeth 3. datblygu **strategaeth gyfathrebu** i gyfleu’r weledigaeth a rennir i unigolion, pobl allweddol a phobl eraill 4. egluro wrth unigolion, pobl allweddol a phobl eraill sut y mae darparu gwasanaeth o ansawdd uchel a chyflawni canlyniadau cadarnhaol wedi’u hadlewyrchu yn y weledigaeth a rennir 5. defnyddio ystod o arddulliau **arwain** i weithredu’r weledigaeth mewn ffyrdd sy’n fyfyriol, yn hyblyg, yn ysgogol ac yn gynhwysol 6. **rheoli gweithrediad** y gwasanaeth a’i weithwyr yn effeithiol ac yn agored 7. nodi rhwystrau mewnol ac allanol a allai atal y ddarpariaeth gwasanaeth rhag cyflawni ei gweledigaeth a sicrhau canlyniadau cadarnhaol i unigolion 8. cymryd camau i fynd i’r afael â rhwystrau sy’n atal y ddarpariaeth gwasanaeth rhag cyflawni ei gweledigaeth a sicrhau canlyniadau cadarnhaol i unigolion 9. cydnabod a dathlu llwyddiannau’r ddarpariaeth gwasanaeth 10. ymgysylltu ag unigolion, pobl allweddol a phobl eraill i adolygu ac addasu gweledigaeth y ddarpariaeth gwasanaeth i fodloni ei hanghenion sy’n newid   **Datblygu diwylliant yn y ddarpariaeth gwasanaeth sy’n agored ac yn hwyluso cyfranogiad**   1. datblygu diwylliant yn y ddarpariaeth gwasanaeth sy’n agored, yn ddiogel ac yn gynhwysol, ac sy’n cydnabod ac yn gwerthfawrogi amrywiaeth 2. arwain arfer sy’n hwyluso cyfranogiad unigolion, pobl allweddol a phobl eraill yn y ddarpariaeth gwasanaeth 3. arwain arfer sy’n cydnabod ac yn parchu **cefndir** a dewisiadau unigolion 4. sicrhau bod unigolion, pobl allweddol a phobl eraill yn deall y Cod Ymarfer a sut y caiff ei ddefnyddio i gefnogi arfer gorau mewn gwasanaethau gofal 5. sicrhau bod eich arfer eich hun ac arfer pobl eraill yn cynnal ffiniau proffesiynol priodol gydag unigolion, pobl allweddol a phobl eraill 6. sicrhau bod unigolion, pobl allweddol a phobl eraill yn ymwybodol o’r hyn y gellir ei ddisgwyl gan y ddarpariaeth gwasanaeth a’r rhai hynny sy’n gyfrifol am ei chyflwyno 7. datblygu arfer myfyriol yn y ddarpariaeth gwasanaeth sy’n golygu bod unigolion, pobl allweddol a phobl eraill yn gallu dysgu o brofiadau cadarnhaol a negyddol 8. cydnabod arfer sy’n cyfrannu at gyflawni dangosyddion perfformiad y cytunwyd arnynt ar gyfer y ddarpariaeth gwasanaeth a chanlyniadau cadarnhaol i unigolion 9. annog arloesedd a chreadigrwydd yn y ddarpariaeth gwasanaeth 10. ymgysylltu ag unigolion, pobl allweddol a phobl eraill yn rheolaidd er mwyn bod yn ymwybodol o unrhyw faterion a allai effeithio ar y ddarpariaeth gwasanaeth 11. sicrhau bod unigolion, pobl allweddol a phobl eraill yn gwybod sut y gallant fynegi canmoliaeth a phryderon neu wneud cwynion am y ddarpariaeth gwasanaeth 12. ysgogi hyder trwy ymateb yn effeithlon, yn gadarnhaol ac yn adeiladol i unrhyw faterion, canmoliaeth, pryderon neu gŵynion a godir gan unigolion, pobl allweddol neu bobl eraill 13. mynd i’r afael ag arfer gwael gan weithwyr yn y ddarpariaeth gwasanaeth   **Hybu delwedd gadarnhaol o’r ddarpariaeth gwasanaeth**   1. dangos esiampl dda i unigolion, pobl allweddol a phobl eraill 2. gweithredu fel llysgennad ar gyfer y ddarpariaeth gwasanaeth 3. cyflwyno gwybodaeth eglur, cywir, cryno ac amserol am ganlyniadau cadarnhaol a gyflawnwyd gan y ddarpariaeth gwasanaeth i’r rhai sy’n gwneud penderfyniadau 4. defnyddio ystod o ddulliau a strategaethau i hyrwyddo’r ddarpariaeth gwasanaeth fel un sy’n ysgogi hyder ac yn cyflawni canlyniadau cadarnhaol i unigolion 5. gwneud cysylltiadau rhwng y ddarpariaeth gwasanaeth ac asiantaethau neu rwydweithiau eraill a fydd yn ei chefnogi i gyflawni ei gweledigaeth ac yn hybu canlyniadau cadarnhaol i unigolion   **Arwain a rheoli newid yn y ddarpariaeth gwasanaeth**   1. hwyluso dealltwriaeth a rennir o’r angen am newid yn y ddarpariaeth gwasanaeth 2. **dadansoddi’n feirniadol** yr **heriau** a allai godi yn ystod y broses newid 3. dadansoddi’n feirniadol **effaith** newid arfaethedig ar hyfywedd y ddarpariaeth gwasanaeth 4. llunio **cynllun rheoli newid** sy’n ystyried yr effaith a nodwyd a barn unigolion, pobl allweddol a phobl eraill 5. sefydlu meini prawf ar gyfer gwerthuso’r cynllun 6. sicrhau unrhyw ganiatâd sydd ei angen ar gyfer y cynllun rheoli newid 7. rhoi strategaeth gyfathrebu ar waith i helpu unigolion, pobl allweddol a phobl eraill i ddeall newidiadau arfaethedig 8. cynorthwyo unigolion, pobl allweddol a phobl eraill i ymdopi â newid 9. cytuno ar rolau a chyfrifoldebau ar gyfer gweithredu’r cynllun rheoli newid 10. cynorthwyo pobl eraill i gyflawni rolau a chyfrifoldebau y cytunwyd arnynt yn y cynllun rheoli newid 11. addasu’r cynllun rheoli newid i fynd i’r afael â materion wrth iddynt godi 12. sefydlu strategaethau ar gyfer sicrhau bod ansawdd y gwasanaeth a ddarperir i unigolion yn cael ei gynnal yn ystod adegau o newid 13. cytuno ar systemau i fonitro effeithiolrwydd y cynllun rheoli newid 14. gweithio gydag unigolion, pobl allweddol a phobl eraill i adolygu’r cynllun rheoli newid yn ôl meini prawf y cytunwyd arnynt 15. **gwerthuso’n feirniadol** ganlyniadau newid i unigolion |

|  |  |
| --- | --- |
| Gwybodaeth a dealltwriaeth  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall:  Mae angen i chi wybod a deall: | **Hawliau**   1. gofynion cyfreithiol a gofynion y lleoliad gwaith o ran cydraddoldeb, amrywiaeth, gwahaniaethu a hawliau 2. eich rôl o ran datblygu a chynnal systemau, gweithdrefnau ac arferion sy’n hyrwyddo hawliau, dewisiadau, lles a chyfranogiad gweithgar unigolion 3. eich dyletswydd i roi gwybod am unrhyw beth y sylwch y mae pobl yn ei wneud, neu unrhyw beth y maent yn methu â'i wneud, a allai rwystro hawliau unigolion 4. sut i **werthuso’n feirniadol** a gweithredu’n wybodus yn erbyn gwahaniaethu 5. yr hawliau sydd gan unigolion i gwyno a chael cymorth i wneud hynny 6. sut i sicrhau bod unigolion yn cael gwybodaeth am y gwasanaeth y gallant ddisgwyl ei dderbyn 7. eich rôl o ran datblygu a chynnal systemau, gweithdrefnau ac arferion sy’n sicrhau bod unigolion yn gallu cael gafael ar wybodaeth amdanynt eu hunain mewn fformat y gallant ei ddeall 8. achosion o wrthdaro a chyfyng-gyngor a allai godi mewn perthynas â hawliau, a sut i fynd i’r afael â’r rhain   **Eich ymarfer**   1. deddfwriaeth, codau statudol, safonau, fframweithiau a chanllawiau sy’n berthnasol i’ch gwaith, i’ch lleoliad gwaith ac i gynnwys y safon hon 2. eich cefndir, eich profiadau a’ch credoau eich hun a allai gael effaith ar y ffordd rydych yn gweithio 3. eich rolau, eich cyfrifoldebau a’ch atebolrwydd eich hun a’u terfynau a’u ffiniau 4. rolau, cyfrifoldebau ac atebolrwydd pobl eraill rydych chi’n gweithio gyda nhw 5. sut i gael gwybod am weithdrefnau a ffyrdd cytûn o weithio, a gweithio yn unol â hwy 6. ystyr dulliau gweithio sy’n canolbwyntio ar yr unigolyn/y plentyn a phwysigrwydd adnabod a pharchu pob person fel unigolyn 7. natur hollbwysig buddiannau a lles yr unigolyn 8. cyd-destun diwylliannol ac ieithyddol yr unigolyn 9. sut i feithrin ymddiriedaeth a chytgord mewn perthynas 10. sut y gall eich **pŵer a’ch dylanwad** fel arweinydd a rheolwr effeithio ar berthnasoedd 11. rôl cynrychiolaeth annibynnol ac eiriolaeth ar gyfer unigolion 12. sut i weithio mewn ffyrdd sy'n hyrwyddo cyfranogiad gweithgar ac yn cynnal urddas, parch, credoau personol a dewisiadau unigolion 13. sut i weithio mewn ffyrdd sy’n cyflawni canlyniadau cadarnhaol i unigolion 14. sut i reoli adnoddau er mwyn darparu gwasanaethau sy’n cyrraedd targedau ac yn cyflawni canlyniadau cadarnhaol i unigolion 15. sut i wahaniaethu rhwng **allbynnau** a **chanlyniadau** 16. sut i weithio mewn partneriaeth ag unigolion, pobl allweddol a phobl eraill 17. sut i nodi a rheoli gwrthdaro a chyfyng-gyngor moesegol yn eich gwaith 18. sut i herio arfer gwael a mynd i’r afael ag ef 19. sut i ymdrin â phryderon a chwynion 20. sut a phryd i geisio cymorth mewn sefyllfaoedd sydd y tu hwnt i'ch profiad a'ch arbenigedd 21. natur ac effaith **ffactorau a allai effeithio ar iechyd, lles a datblygiad unigolion** rydych yn gofalu amdanynt neu'n eu cynorthwyo 22. damcaniaethau sy'n sail i'n dealltwriaeth o ddatblygiad dynol a'r ffactorau sy'n effeithio arno   **Personoli ac adnoddau**   1. sut i werthuso’n feirniadol ddamcaniaethau sydd wedi’u seilio ar dystiolaeth a gwybodaeth a modelau o arfer da yn ymwneud ag ymrymuso a gwasanaethau a gyfeirir gan ddinasyddion 2. sut i nodi a hybu potensial unigolion i ddefnyddio’u cryfderau a’u hadnoddau personol i gyflawni newid 3. gwerth a rôl rhwydweithiau teuluol, cymunedau a grwpiau o ran cyflawni canlyniadau cadarnhaol, a ffyrdd o ddatblygu’r rhain 4. natur **personoli** a gwasanaethau wedi’u personoli, gan gynnwys cymorth hunangyfeiriedig 5. yr amrywiaeth o adnoddau sydd ar gael mewn rhwydweithiau anffurfiol, yn y gymuned ehangach, drwy ddarpariaeth gwasanaeth ffurfiol a thrwy arloesedd 6. sut y gellir defnyddio technoleg gynorthwyol i gefnogi annibyniaeth unigolion 7. sut i arwain, rheoli a chynorthwyo pobl eraill i gynllunio, darparu ac adolygu gwasanaethau wedi’u personoli gydag unigolion   **Datblygiad proffesiynol parhaus**   1. egwyddorion arfer myfyriol a pham mae hyn yn bwysig 2. eich rôl chi o ran datblygu gwybodaeth ac arferion proffesiynol pobl eraill 3. sut i hyrwyddo **arfer wedi’i seilio ar dystiolaeth** 4. dulliau o reoli perfformiad er mwyn cyrraedd targedau a chyflawni canlyniadau cadarnhaol 5. sut i asesu perfformiad 6. sut i roi adborth adeiladol i bobl eraill ar eu harfer a’u perfformiad 7. sut i fynd i’r afael â pherfformiad nad yw’n cyrraedd safonau gofynnol 8. sut i ddefnyddio goruchwyliaeth i gefnogi arfer a pherfformiad pobl eraill 9. sut i ddefnyddio arfarnu i gefnogi arfer a pherfformiad pobl eraill 10. systemau, gweithdrefnau ac arferion ar gyfer rheoli llwythi gwaith 11. dulliau ar gyfer dirprwyo gwaith   **Cyfathrebu**   1. ffactorau a all effeithio ar sgiliau cyfathrebu a sgiliau iaith a'u datblygiad mewn plant, pobl ifanc neu oedolion 2. dulliau o hyrwyddo cyfathrebu effeithiol a galluogi unigolion i gyfleu eu hanghenion, eu safbwyntiau a'u dewisiadau 3. ffactorau a all effeithio ar gyfathrebu o fewn a rhwng sefydliadau 4. dulliau o hybu cyfathrebu effeithiol o fewn a rhwng sefydliadau   **Iechyd a Diogelwch**   1. gofynion cyfreithiol a gofynion statudol ar gyfer iechyd a diogelwch 2. polisïau ac arferion eich lleoliad gwaith ar gyfer monitro a chynnal iechyd a diogelwch yn yr amgylchedd gweithio   **Diogelu**   1. deddfwriaeth a pholisi cenedlaethol yn ymwneud â diogelu ac amddiffyn plant, pobl ifanc ac oedolion 2. y cyfrifoldeb sydd gan bawb i godi pryderon ynghylch achosion posibl o niwed neu gamdriniaeth, arferion gwael neu arferion gwahaniaethol 3. dangosyddion niwed neu gamdriniaeth posibl 4. sut a phryd i roi gwybod am unrhyw bryderon ynghylch niwed neu gamdriniaeth, arferion gwael neu wahaniaethol, adnoddau neu anawsterau gweithredol 5. beth i'w wneud os ydych wedi rhoi gwybod am bryderon ond nad oes unrhyw gamau wedi'u cymryd i fynd i’r afael â hwy 6. gweithdrefnau amlddisgyblaethol a systemau lleol sy’n ymwneud â diogelu ac amddiffyn rhag niwed neu gamdriniaeth 7. sut i gefnogi pobl eraill sydd wedi mynegi pryderon am niwed neu gamdriniaeth   Gwaith amlddisgyblaethol   1. diben gweithio gyda gweithwyr proffesiynol ac asiantaethau eraill 2. cylch gwaith a chyfrifoldebau gweithwyr proffesiynol ac asiantaethau eraill sy’n ymwneud â gwaith amlddisgyblaethol 3. nodweddion cyfathrebu amlddisgyblaethol a rhyngasiantaethol 4. sut y gall gwahanol athroniaethau, egwyddorion, blaenoriaethau a chodau ymarfer effeithio ar weithio mewn partneriaeth   **Delio â gwybodaeth**   1. gofynion cyfreithiol, polisïau a gweithdrefnau mewn perthynas â diogelwch a chyfrinachedd gwybodaeth 2. gofynion cyfreithiol a gofynion y lleoliad gwaith ar gyfer cofnodi gwybodaeth a pharatoi adroddiadau o fewn amserlenni 3. egwyddorion cyfrinachedd a phryd i drosglwyddo gwybodaeth sydd fel arall yn gyfrinachol 4. sut i gefnogi rhannu gwybodaeth yn effeithiol i gyflawni canlyniadau cadarnhaol i unigolion 5. sut i gofnodi gwybodaeth ysgrifenedig yn gywir ac yn eglur, gyda pherthnasedd a lefel briodol o fanylion 6. sut i ddefnyddio barn sydd wedi’i seilio ar wybodaeth, ffeithiau a thystiolaeth i gefnogi dyfarniadau proffesiynol mewn cofnodion ac adroddiadau 7. sut a lle y gall ac y dylai cyfathrebiadau electronig gael eu defnyddio ar gyfer cyfathrebu, cofnodi a chyflwyno adroddiadau   **Arwain a rheoli arfer**   1. sut i **ddadansoddi’n feirniadol** ddamcaniaethau ynglŷn ag **arweinyddiaeth** a **rheolaeth** 2. safonau arfer, safonau gwasanaeth a chanllawiau sy’n ymwneud â’r lleoliad gwaith 3. mentrau cenedlaethol a lleol i hybu lles unigolion 4. modelau arfer ar gyfer defnyddio ymyriadau cynnar 5. gwersi a ddysgwyd o adroddiadau, gwaith ymchwil ac ymchwiliadau’r llywodraeth i fethiannau difrifol mewn arferion iechyd neu ofal cymdeithasol, neu wersi a ddysgwyd o ymyriadau llwyddiannus 6. dulliau o gefnogi pobl eraill i weithio gydag unigolion, pobl allweddol a phobl eraill a’u cynorthwyo 7. sut i arwain a rheoli arfer sy’n cyflawni canlyniadau cadarnhaol i unigolion 8. dulliau o gefnogi pobl eraill i adnabod a chymryd camau gwybodus yn erbyn gwahaniaethu 9. sut i ddatblygu systemau, arferion, polisïau a gweithdrefnau 10. sut i weithredu, monitro a gwerthuso systemau, arferion, polisïau a gweithdrefnau 11. sut i hyrwyddo gwasanaethau a chyfleusterau eich lleoliad gwaith 12. technegau ar gyfer datrys problemau a meddwl yn arloesol 13. sut i ysgogi pobl eraill 14. sut i werthuso’n feirniadol ddamcaniaethau sydd wedi’u seilio ar dystiolaeth a gwybodaeth a modelau o arfer da yn ymwneud â rheoli newid 15. sut i ddefnyddio technegau rheoli newid   **Rheoli risg**   1. sut i werthuso egwyddorion a fframweithiau asesu risg a rheoli risg yn feirniadol 2. egwyddorion cymryd risgiau cadarnhaol 3. sut i arwain pobl eraill i ddatblygu arfer sy’n cefnogi cymryd risgiau cadarnhaol   Rheoli pobl   1. gofynion cyfreithiol a gofynion y lleoliad gwaith ar gyfer **arferion cyflogaeth** 2. trefniadau llywodraethu mewnol ac allanol ar gyfer y lleoliad gwaith 3. ffactorau a all arwain at bwysau ar berfformiad y gwasanaeth, yr unigolyn a’r tîm 4. sut i reoli eich amser, eich adnoddau a’ch llwyth gwaith eich hun a phobl eraill 5. sut i reoli dynameg tîm 6. sut i greu diwylliant sy’n hybu bod yn agored, creadigrwydd a datrys problemau 7. sut i greu diwylliant sy’n cefnogi pobl i groesawu newid   Yn benodol i’r SGC hon   1. sut i werthuso’n feirniadol ddulliau, egwyddorion ac ymagweddau arwain a rheoli sy’n berthnasol i gefnogi newid 2. sut i werthuso’n feirniadol lenyddiaeth, ymchwil, damcaniaethau a modelau yn ymwneud â newid 3. damcaniaethau ac arfer wedi’i seilio ar dystiolaeth sy’n ymwneud ag effaith newid ar gyflawni canlyniadau cadarnhaol i unigolion a’u lles 4. effaith ysgogwyr allanol ar newidiadau i’r ddarpariaeth gwasanaeth 5. sut i ddefnyddio asesiadau o effaith wrth reoli newid 6. sut i ddefnyddio rheolaeth agored a chyfranogol i ddylanwadu ar ymatebion cadarnhaol i newid 7. sut i oresgyn rhwystrau rhag newid 8. dulliau o reoli, arwain a datblygu arfer yng nghyd-destun newid disgwyliedig ac annisgwyl 9. sut i greu gweledigaeth sy’n ymarferol, yn ddealladwy ac yn ysgogol 10. ffactorau a allai gael effaith ar ddatblygu a chytuno ar weledigaeth a rennir ar gyfer y ddarpariaeth gwasanaeth |

**Gwybodaeth Ychwanegol**

|  |  |
| --- | --- |
| Cwmpas/ystod yn gysylltiedig â'r meini prawf perfformiad | Mae'r manylion yn y maes hwn yn ddatganiadau esboniadol o'r cwmpas a/neu yn enghreifftiau o gyd-destunau posibl lle y gall yr SGC fod yn gymwys; ni ddylid eu hystyried yn ddatganiadau ystod sy'n ofynnol i gyflawni’r SGC.  **Cefndir** person yw cyfuniad unigryw’r unigolyn o brofiadau personol, hanes, diwylliant, credoau, dewisiadau, perthnasoedd teuluol, rhwydweithiau anffurfiol a chymuned  Gall **heriau** gynnwys: pryder; straen; gwrthwynebiad; ofn; adnoddau; cymhwysedd  Gall **cynllun rheoli newid** gynnwys: cynllun datblygu’r gweithlu; cynllun adnoddau; cynllun cymorth ar gyfer unigolion a phobl eraill y bydd y newid yn effeithio arnynt; cynllun cyfathrebu; cynlluniau wrth gefn; cynllun rheoli risg, asesiadau o effaith  Bydd **strategaeth gyfathrebu** yn adlewyrchu anghenion a dewisiadau ei chynulleidfa, a gallai gynnwys: defnyddio ystod o arddulliau a fformatau; addasu’r cyflymder y rhoddir gwybodaeth; ailadrodd negeseuon allweddol dros amser; egluro a chrynhoi pwyntiau allweddol; diweddaru gwybodaeth fel bo’r angen  **Dadansoddi’n feirniadol** yw archwilio rhywbeth yn ofalus, fel polisi, gweithdrefn, damcaniaeth, sefyllfa gymhleth, problem neu ddull o weithio – gan nodi’r elfennau neu’r materion sy’n cyfrannu at y cynnyrch, y sefyllfa neu’r syniad cyfan a phennu sut mae’r rhannau gwahanol hyn yn effeithio ar ansawdd y cynnyrch cyfan neu sut mae’r materion unigol yn effeithio ar y sefyllfa gyfan  Mae dadansoddi’n feirniadol yn cynnwys pwyso a mesur y ffactorau dan sylw, o ran y cryfderau / gwendidau neu’r manteision / anfanteision y maent yn eu cyfrannu at gynnyrch neu sefyllfa. Mae dadansoddi’n feirniadol yn rhan o’r broses o ddeall materion a datblygu ymatebion gwreiddiol a chreadigol  **Gwerthuso’n feirniadol** yw pwyso a mesur dadleuon o blaid ac yn erbyn rhywbeth, gan asesu’r holl dystiolaeth; gallai hyn ymwneud â ffactorau fel modelau o gyflwyno gwasanaethau gofal, datblygiad polisi, damcaniaethau, dulliau o weithio  Mae gwerthuso’n feirniadol yn gofyn am bwyso a mesur a gwneud dyfarniadau ynglŷn â ffactorau fel cyfredolrwydd, perthnasedd, dilysrwydd, canlyniadau, cost, cynaliadwyedd a risg cynnyrch neu wasanaeth, a pha mor addas ydyw i’w ddiben, o gymharu â chynhyrchion, gwasanaethau neu syniadau eraill, gan ddefnyddio meini prawf perthnasol fel sail i’r gwerthusiad ac i lywio’r broses gwneud penderfyniadau  Gall **effaith** gynnwys: risgiau, costau; manteision  Yr **unigolyn** yw'r sawl rydych chi’n ei gefnogi neu’n gofalu amdano yn eich gwaith  **Pobl allweddol** yw’r bobl hynny sy’n bwysig i unigolyn ac sy’n gallu gwneud gwahaniaeth i les yr unigolyn hwnnw. Gall pobl allweddol gynnwys teulu, ffrindiau, cynhalwyr ac eraill y mae gan yr unigolyn berthynas gefnogol â nhw  **Arweinyddiaeth** yw’r gallu i ddarparu model arfer gorau sy’n greadigol, yn arloesol, yn ysgogol ac yn hyblyg, ac sy’n cynorthwyo pobl i ddilyn trwy esiampl a thrwy barch  Byddai **rheoli gweithrediad** yn cynnwys sut y caiff y gwasanaeth ei drefnu, ei reoli a’i staffio, a sut y trefnir adnoddau ar ei gyfer, mewn ffyrdd sy’n darparu gofal o’r ansawdd gorau ac sy’n cefnogi cyflawni canlyniadau cadarnhaol i unigolion  **Pobl eraill** yw’r gweithwyr rydych chi’n eu rheoli, eich cydweithwyr a gweithwyr proffesiynol eraill y mae eu gwaith yn cyfrannu at les yr unigolyn ac sy'n eich galluogi i gyflawni eich rôl  Gallai **gwybodaeth berthnasol** gynnwys deddfwriaeth; rheoliadau; polisïau a chanllawiau lleol a chenedlaethol; cynllun strategol a gweledigaeth gyffredinol y sefydliad; fframwaith llywodraethu’r sefydliad; ymchwil gyfredol a thueddiadau sy’n dod i’r amlwg yn ymwneud â diben a swyddogaethau’r ddarpariaeth gwasanaeth  Byddai **hyfywedd** yn cynnwys gallu’r ddarpariaeth i gynnal ei gweithgareddau o ran gwasanaethau a gofynion ariannol, dynol, ffisegol ac amgylcheddol mewn amgylchiadau sy’n newid yn gyflym ac amgylchiadau a gynlluniwyd |

|  |  |
| --- | --- |
| Cwmpas/ystod yn gysylltiedig â gwybodaeth a dealltwriaeth | Mae'r manylion yn y maes hwn yn ddatganiadau esboniadol o'r cwmpas a/neu yn enghreifftiau o gyd-destunau posibl lle y gall yr SGC fod yn gymwys; ni ddylid eu hystyried yn ddatganiadau ystod sy'n ofynnol i gyflawni’r SGC.  **Mae'n rhaid cymhwyso pob datganiad am wybodaeth yng nghyd-destun y safon hon.**  **O ran yr holl ddatganiadau am wybodaeth, mae angen i chi wybod a deall y meysydd gwybodaeth a nodwyd a gallu defnyddio’r wybodaeth a’r ddealltwriaeth yn feirniadol yn eich arferion arwain a rheoli**  **Dadansoddi’n feirniadol** yw archwilio rhywbeth yn ofalus, fel polisi, gweithdrefn, damcaniaeth, sefyllfa gymhleth, problem neu ddull o weithio – gan nodi’r elfennau neu’r materion sy’n cyfrannu at y cynnyrch, y sefyllfa neu’r syniad cyfan a phennu sut mae’r rhannau gwahanol hyn yn effeithio ar ansawdd y cynnyrch cyfan neu sut mae’r materion unigol yn effeithio ar y sefyllfa gyfan  Mae dadansoddi’n feirniadol yn cynnwys pwyso a mesur y ffactorau dan sylw, o ran y cryfderau / gwendidau neu’r manteision / anfanteision y maent yn eu cyfrannu at gynnyrch neu sefyllfa. Mae dadansoddi’n feirniadol yn rhan o’r broses o ddeall materion a datblygu ymatebion gwreiddiol a chreadigol  **Gwerthuso’n feirniadol** yw pwyso a mesur dadleuon o blaid ac yn erbyn rhywbeth, gan asesu’r holl dystiolaeth; gallai hyn ymwneud â ffactorau fel modelau o gyflwyno gwasanaethau gofal, datblygiad polisi, damcaniaethau, dulliau o weithio  Mae gwerthuso’n feirniadol yn gofyn am bwyso a mesur a gwneud dyfarniadau ynglŷn â ffactorau fel cyfredolrwydd, perthnasedd, dilysrwydd, canlyniadau, cost, cynaliadwyedd a risg cynnyrch neu wasanaeth, a pha mor addas ydyw i’w ddiben, o gymharu â chynhyrchion, gwasanaethau neu syniadau eraill, gan ddefnyddio meini prawf perthnasol fel sail i’r gwerthusiad ac i lywio’r broses gwneud penderfyniadau  Dylai **arferion cyflogaeth** gynnwys recriwtio, rheoli perfformiad, gweithdrefnau disgyblu, gweithdrefnau cwyno  Mae **arfer wedi’i seilio ar dystiolaeth** yn defnyddio systemau, prosesau a ‘doethineb arfer’ a fu’n effeithiol wrth gynorthwyo i gyflawni canlyniadau cadarnhaol. Gallai tystiolaeth fod wedi deillio o amrywiaeth o ffynonellau: ymchwil ffurfiol ac anffurfiol, a barn a safbwyntiau unigolion, pobl allweddol a phobl sy’n ymwneud â darparu gwasanaethau gofal  Gall **ffactorau a allai effeithio ar iechyd, lles a datblygiad** gynnwys amgylchiadau andwyol neu drawma cyn neu yn ystod genedigaeth; anhwylder ar y sbectrwm awtistig; dementia; amgylchiadau teuluol; eiddilwch; niwed neu gamdriniaeth; anaf; anabledd dysgu; cyflyrau meddygol (cronig neu acíwt); iechyd meddwl; anabledd corfforol; salwch corfforol; tlodi; anghenion dwys neu gymhleth; anghenion synhwyraidd; amddifadedd cymdeithasol; camddefnyddio sylweddau  **Arweinyddiaeth** yw’r gallu i ddarparu cyfeiriad strategol ac ymdeimlad o ddiben. Mae arweinwyr effeithiol yn creu ymdeimlad o ymddiriedaeth, hyder a chred, gan ysbrydoli pobl i fabwysiadu’r gwerthoedd a’r ymddygiadau y maent yn eu hybu. Maent yn arloesol, yn greadigol ac yn ysgogol  **Rheolaeth** yw’r gallu i osod y cyfeiriad ar gyfer y sefydliad a threfnu bod y ddarpariaeth gwasanaeth yn cael ei rhedeg yn effeithiol er mwyn bodloni anghenion cyffredinol y gwasanaeth gan gynnwys gofynion moesegol, deddfwriaethol, rheoleiddiol a sefydliadol. Mae rheolwyr effeithiol yn hwyluso a threfnu adnoddau er mwyn sicrhau bod pobl eraill yn gallu perfformio hyd eithaf eu gallu, gan ganiatáu iddynt ymgymryd â thasgau a chyflawni nodau’n effeithlon ac yn effeithiol. Maent yn darparu eglurder ac atebolrwydd sy’n galluogi timau i gyflawni eu hamcanion  **Canlyniadau** yw’r newidiadau neu’r gwahaniaethau y mae unigolion neu wasanaethau gofal yn ceisio’u cyflawni. Mae canlyniadau caled yn newidiadau eglur ac amlwg, neu’n rhai sy’n arwain at newid gweladwy mewn ymddygiad neu amgylchiadau pobl. Mae canlyniadau meddal yn newidiadau nad ydynt mor hawdd eu gweld a’u mesur, neu’n rhai sy’n cynnwys newidiadau mwy cynnil mewn pobl, fel newid yn agwedd rhywun, ei ymdeimlad o les neu sut y mae’n ei weld ei hun neu’n teimlo amdano’i hun  Mae **allbynnau** yn gynhyrchion, gwasanaethau neu gyfleusterau pendant sy’n deillio o weithgareddau’r sefydliad neu weithgareddau’r rhai hynny sy’n ymwneud â chyflwyno’r ddarpariaeth gwasanaethau. Gellir defnyddio allbynnau i gyflawni canlyniadau  Gellir diffinio **personoli** fel 'newid y cydbwysedd grym fel bod gan bob person ddewis a rheolaeth wirioneddol dros y gwasanaethau gofal y dymunant eu cael. O fod yn derbyn gwasanaethau yn unig, daw unigolion yn rhan o ddewis a ffurfio’r gwasanaethau y maent yn eu defnyddio'. Mae personoli yn ddull gofal cymdeithasol sy’n cynnwys cymorth wedi’i gyfeirio gan y dinesydd; cymorth hunangyfeiriedig; defnyddio taliadau uniongyrchol neu gyllidebau personol; darparu gwybodaeth a chyngor sydd ar gael yn rhwydd am ofal a chymorth, a hybu annibyniaeth a hunanddibyniaeth ymhlith unigolion a chymunedau  Yn ddibynnol ar sut caiff ei ddefnyddio, gall **pŵer a dylanwad** arweinwyr a rheolwyr naill ai gael effaith gadarnhaol neu negyddol ar berthnasoedd |

|  |  |
| --- | --- |
| Gwerthoedd | Glynu wrth godau ymarfer neu ymddygiad lle y bônt yn berthnasol i'ch rôl a'r egwyddorion a'r gwerthoedd sy'n sail i'ch lleoliad gwaith, gan gynnwys hawliau plant, pobl ifanc ac oedolion. Mae’r rhain yn cynnwys yr hawliau:  I gael eu trin fel unigolyn  I gael eu trin yn gyfartal a pheidio ag wynebu gwahaniaethu  I gael eu parchu  I gael preifatrwydd  I gael eu trin mewn ffordd urddasol  I gael eu diogelu rhag perygl a niwed  I gael cymorth a gofal mewn ffordd sy'n diwallu eu hanghenion, sy'n ystyried eu dewisiadau ac sy'n eu hamddiffyn hefyd  I gyfathrebu gan ddefnyddio eu dulliau cyfathrebu ac iaith ddewisol  I allu cael gafael ar wybodaeth amdanynt hwy eu hunain |

|  |  |
| --- | --- |
| **Datblygwyd gan** | Sgiliau Gofal a Datblygu |
| **Rhif fersiwn** | 1 |
| Dyddiad y’i cymeradwywyd | Ionawr 2013 |
| Dyddiad adolygu dangosol | Ionawr 2016 |
| Dilysrwydd | Cyfredol |
| Statws | Gwreiddiol |
| Sefydliad gwreiddiol | Sgiliau Gofal a Datblygu |
| URN gwreiddiol | LMCA2 |
| Galwedigaethau perthnasol | Iechyd a Gofal Cymdeithasol; Rheolwyr ac Uwch Swyddogion; Swyddogion Iechyd a Gwasanaethau Cymdeithasol; Gwasanaethau Gofal Plant a Gwasanaethau Personol Cysylltiedig; |
| **Cyfres** | Arweinyddiaeth a Rheolaeth mewn Gwasanaethau Gofal |
| Geiriau allweddol | Arwain; rheoli newid; gwasanaethau gofal; canlyniadau cadarnhaol i unigolion |